Document ID: 31995D0346

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για τον καθορισμό ειδικών υγειονομικών όρων και κτηνιατρικών πιστοποιητικών για την εισαγωγή ορισμένων κατηγοριών νωπού κρέατος πουλερικών από το Ισραήλ καθώς και ορισμένων υγειονομικών περιορισμών μετά τις εισαγωγές αυτές (Κείμενο που παρουσιάζει ενδιαφέρον για τον ΕΟΧ) (95/346/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/494/ΕΟΚ του Συμβουλίου της 26ης Ιουνίου 1991 περί των όρων υγειονομικού ελέγχου που διέπουν το ενδοκοινοτικό εμπόριο και τις εισαγωγές νωπού κρέατος πουλερικών από τρίτες χώρες (1), όπως τροποποιήθηκε τελευταία από την οδηγία 93/121/ΕΚ (2), και ιδίως το άρθρο 11 παράγραφος 2 και το άρθρο 14 παράγραφος 2,
Εκτιμώντας:
ότι, βάσει της απόφασης αριθ. 94/85/ΕΚ της Επιτροπής (3), όπως τροποποιήθηκε τελευταία από την απόφαση 95/81/ΕΚ (4), καθορίζεται κατάλογος τρίτων χωρών από τις οποίες επιτρέπεται η εισαγωγή νωπού κρέατος πουλερικών 7
ότι με την απόφαση 94/984/ΕΚ της Επιτροπής (5), όπως τροποποιήθηκε από την απόφαση 95/302/ΕΚ (6), θεσπίζονται οι υγειονομικοί όροι και τα κτηνιατρικά πιστοποιητικά για τις εισαγωγές νωπού κρέατος πουλερικών από ορισμένες τρίτες χώρες 7
ότι, βάσει πρόσφατων πληροφοριών που λήφθηκαν από το Ισραήλ, η εν λόγω χώρα δεν μπορεί να συμμορφωθεί, για άλλα κρέατα εκτός του συκωτιού χήνας, με τις υγειονομικές απαιτήσεις των πιστοποιητικών που θεσπίζονται από την απόφαση 94/984/ΕΚ 7
ότι είναι δυνατό να θεσπιστούν, κατά περίπτωση, ειδικοί υγειονομικοί όροι και τα υποδείγματα των πιστοποιητικών που πρέπει να χρησιμοποιούνται για τις εισαγωγές νωπού κρέατος πουλερικών που δεν συμμορφούνται προς τις γενικές υγειονομικές απαιτήσεις, εάν η σχετική τρίτη χώρα προσφέρει παρόμοιες εγγυήσεις, οι οποίες είναι τουλάχιστον ισοδυνάμου επιπέδου 7
ότι, επιπροσθέτως, σε ορισμένες περιπτώσεις μπορούν να είναι αναγκαίοι ιδιαίτεροι υεγιονομικοί περιορισμοί μετά την εισαγωγή 7 ότι, στις περιπτώσεις αυτές, είναι αναγκαίο να ενημερώνεται ο υπεύθυνος κτηνίατρος για τον τρόπο προορισμού μέσω μηνύματος Animo που διαβιβάζεται σύμφωνα με την απόφαση 91/398/ΕΟΚ της Επιτροπής (7) 7
ότι λήφθηκαν πληροφορίες από το Ισραήλ, οι οποίες αποδεικνύουν ότι η εν λόγω χώρα μπορεί να προσφέρει εγγυήσεις, οι οποίες είναι ισοδυνάμου επιπέδου σε σχέση με το κρέας πουλερικών εκτός του συκωτιού χήνας 7 ότι οι πληροφορίες αυτές επιβεβαιώθηκαν από επιτόπια επιθεώρηση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν την εισαγωγή από το Ισραήλ νωπού κρέατος πουλερικών χωρίς δέρμα και οστά, εκτός από το συκώτι χήνας, υπό τον όρο ότι το κρέας συμμορφούται προς τις απαιτήσεις του αντίστοιχου υγειονομικού πιστοποιητικού του παραρτήματος Ι και ότι συνοδεύεται από το εν λόγω πιστοποιητικό, δεόντως συμπληρωμένο και υπογεγραμμένο.
Άρθρο 2
1. Τα κράτη μέλη επιτρέπουν την εισαγωγή, από το Ισραήλ νωπού κρέατος πουλερικών, εκτός του συκωτιού χήνας, το οποίο προορίζεται για εγκεκριμένες εγκαταστάσεις σύμφωνα με τις οδηγίες 71/118/ΕΟΚ (8) ή 77/99/ΕΟΚ (9) του Συμβουλίου, υπό τον όρο ότι το κρέας συμμορφούται προς τις απαιτήσεις του αντίστοιχου υγειονομικού πιστοποιητικού του παραρτήματος ΙΙ και συνοδεύεται από το εν λόγω πιστοποιητικό, δεόντως συμπληρωμένο και υπογεγραμμένο.
Στην περίπτωση αυτή, το εισαγόμενο κρέας πρέπει να υποστεί, στην εγκατάσταση προορισμού:
είτε:
α) αφαίρεση του δέρματος και των οστών
είτε:
β) μεταποίηση σε προϊόντα κρέατος μετά από μία από τις κάτωθι επεξεργασίες:
i) θερμική επεξεργασία σε ερμητικά σφραγισμένο περιέκτη σε τιμή Fo τουλάχιστον 3,
ii) θερμική επεξεργασία, έτσι ώστε να επιτευχθεί κεντρική θερμοκρασία τουλάχιστον 70° C.
2. Το εισαγόμενο κρέας σύμφωνα με την παράγραφο 1 πρέπει:
α) να μεταφέρεται, με σφραγισμένα οχήματα ή περιέκτες, απευθείας από τον συνοριακό σταθμό ελέγχου στην εγκατάσταση προορισμού που εμφαίνεται στο πιστοποιητικό 7
β) να αποθηκεύεται και να υφίσταται επεξεργασία χωριστά από το κρέας το οποίο δεν θα υποβληθεί στην ίδια επεξεργασία αφαίρεσης του δέρματος και των οστών ή την ίδια τη μεταποίηση.
3. Η εγκατάσταση στην οποία αποστέλλεται το εν λόγω κρέας, πρέπει να συμμορφούται προς τα ακόλουθα κριτήρια:
α) πρέπει να είναι εγκεκριμένη από τις αρμόδιες αρχές για το σκοπό αυτό 7
β) πρέπει να τηρεί βιβλίο καταγραφής της εισόδου και εξόδου του κρέατος που καλύπτεται από το παρόν άρθρο, καθώς επίσης και των παραπροϊόντων και, εφόσον χρειάζεται, των προϊόντων κρέατος που προκύπτουν από αυτό 7
γ) όλα τα παραπροϊόντα, όπως είναι τα οστά, πρέπει να υφίστανται επεξεργασία σε εγκεκριμένη εγκατάσταση σύμφωνα με την οδηγία 90/667/ΕΟΚ του Συμβουλίου (10) 7
δ) τα αφαιρούμενα δέρματα από το εισαγόμενο κρέας πρέπει να υφίστανται επεξεργασία κατά τρόπο ώστε να διασφαλίζεται η καταστροφή των ιών που προσβάλλουν τα πτηνά.
Η επεξεργασία του κρέατος αυτού πρέπει να διεξάγεται υπό την εποπτεία του επίσημου κτηνιάτρου.
4. Κατά παρέκκλιση του άρθρου 2 στοιχείο α), το κρέας μπορεί να αποθηκεύεται σε διαφορετική εγκεκριμένη εγκατάσταση από εκείνη στην οποία έλαβε χώρα η επεξεργασία. Στην περίπτωση αυτή, εφαρμόζονται κατ'αναλογία οι διατάξεις του άρθρου 2 παράγραφος 5 της απόφασης 92/183/ΕΟΚ της Επιτροπής (11).
5. Ο επίσημος κτηνίατρος που είναι αρμόδιος για την εγκατάσταση που αναφέρεται στις παραγράφους 3 ή 4, πρέπει να ενημερώνεται μέσω μηνύματος Animo που διαβιβάζεται από τον συνοριακό σταθμό επιθεώρησης ή, ανάλογα με την περίπτωση, από την κτηνιατρική ομάδα που είναι αρμόδια για την εγκατάσταση στην οποία αποθηκεύθηκε το κρέας σύμφωνα με την παράγραφο 4.
Άρθρο 3
Η παρούσα απόφαση εφαρμόζεται έως τις 31 Δεκεμβρίου 1995.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 25 Ιουλίου 1995.

Labels: 17
3
6
12
18